ลองใช้วิธีรักษาที่หาได้ในครัวเรือน การป้องกันไม่ให้จุดด่างดำเกิดขึ้นอีก การรับการรักษาที่ได้ผ่านการพิสูจน์แล้ว ค้นหาสาเหตุ
ผลไม้จำพวกที่มีรสเปรี้ยว (ซิตรัส) นั้นประกอบไปด้วยวิตามินซีจำนวนมาก ที่รู้จักกันในชื่อกรดแอสคอร์บิก จนไปถึงกรดซิตริก กรดชนิดนี้จะช่วยลอกผิวชั้นนอกสุดออกโดยไม่ทำร้ายผิว และนี่คือวิธีใช้กรดชนิดนี้  บีบน้ำผลไม้ออกมาแล้วป้ายเข้ากับผิวของคุณ เหล่าสาวสวยนั้นต่างใช้น้ำเลมอนช่วยขัดให้ผิวขาวขึ้นกันมาเป็นเวลานานแล้ว แต่คุณจะใช้แค่ส้ม เกรปฟรุต หรือมะนาวสักถ้วยหรือสักชามหนึ่งก็ได้ จากนั้นใช้ก้อนสำลีแปะลงบนจุดด่างดำ ทิ้งเอาไว้ประมาณ 20 นาที จากนั้นก็ล้างออก ทำแบบนี้ครั้งหรือสองครั้งต่อหนึ่งวัน ทำมาสก์หน้าจากเลมอนและน้ำผึ้ง ผสมน้ำเลมอนครึ่งลูกกับน้ำผึ้ง 2 ช้อนชา ผสมให้เข้ากัน แล้วทาลงบนใบหน้า ทิ้งเอาไว้ประมาณ30 นาที จากนั้นล้างออกให้สะอาด ทำสครับขัดผิวจากซิตรัสและนมผง โดยผสมน้ำเปล่า นมผง และน้ำผลไม้รสเปรี้ยวที่คุณชอบอย่างละ 1 ช้อนชา คนเข้ากันให้เป็นเนื้อครีม แล้วนวดมันลงบนผิวของคุณ จากนั้นก็ล้างออก วิตามินอีเป็นตัวต้านอนุมูลอิสระชั้นดี สามารถช่วยซ่อมแซมเซลล์ผิวที่ถูกทำร้ายและสร้างเซลล์ที่แข็งแรงขึ้นมาใหม่ได้ คุณสามารถใช้วิตามินอีในการรักษาเพียงการรักษาเฉพาะที่ หรือจะเร่งประสิทธิภาพมันโดยการรับประทานอาหารที่อุดมไปด้วยวิตามินอีควบคู่ด้วยก็ได้   การรักษาเฉพาะที่: นวดน้ำมันวิตามินอีบริสุทธิ์ลงบนรอยด่างดำโดยตรง ทำแบบนี้ทุกวัน แล้วจุดดำจะหายไป  การรับประทานอาหาร: เสริมอาหารเหล่านี้ไปในมื้อปกติเพื่อเพิ่มวิตามินอีให้มากขึ้น: ถั่วเปลือกแข็ง (อัลมอนด์ ถั่วลิสง เมล็ดสน) เมล็ดทานตะวัน น้ำมันจมูกข้าว และแอปริคอทแห้ง ผลมะละกอนั้นมีส่วนผสมของเอนไซม์ปาเปน ซึ่งปาเปนจะช่วยในการขัดผิว ทำให้เซลล์ผิวใหม่โผล่ออกมา และมะละกอยังมีวิตามินซีและอี ฉะนั้นจึงเป็นตัวช่วยชั้นดีที่ทำให้จุดด่างดำหายไป ปาเปนนั้นพบได้มากที่สุดขณะที่มะละกอยังดิบเป็นสีเขียว แต่จะใช้แบบสุกแล้วก็ได้ โดยปอกแล้วเอาเมล็ดออก จากนั้นก็ทำตามขั้นตอนดังต่อไปนี้:  หั่นมะละกอออกเป็นชิ้น จากนั้นก็แปะหรือวางไว้บนรอยด่างดำที่ต้องการกำจัดออก ทิ้งไว้อย่างนั้นประมาณ 20-30 นาที ทำแบบนี้สองครั้งต่อวันเพื่อผลลัพธ์ที่ดีที่สุด ทำมาสก์หน้าจากมะละกอ หั่นมะละกอเป็นชิ้นๆ จากนั้นใช้เครื่องปั่นอาหารหรือเครื่องปั่นน้ำผลไม้ปั่นให้เป็นเนื้อครีม ทาลงบนใบหน้าและลำคอ ทิ้งเอาไว้ประมาณ 30 นาที แล้วล้างออกให้สะอาด ว่านหางจระเข้นั้นมีประโยชน์กับสุขภาพอย่างมาก เป็นทั้งตัวที่รักษาความชุ่มชื้นได้อย่างดี อีกทั้งยังใช้รักษาแผลแดดเผาได้อย่างดีอีกด้วย และก็สามารถนำมาใช้รักษาจุดด่างดำเหล่านี้ได้เช่นกัน ถ้าหากว่าคุณมีว่านหางจระเข้อยู่ที่บ้าน หักออกมาชิ้นเล็กๆ บีบเนื้อมันลงบนจุดด่างดำโดยตรง คุณยังสามารถหาซื้อเจลว่านหางจระเข้จากร้านค้าได้อีกด้วย ว่านหางจระเข้บริสุทธิ์ย่อมได้ผลที่ดีที่สุด ฉะนั้นขอให้มั่นใจว่าคุณได้ซื้อผลิตภัณฑ์ที่ทำจากว่านหางจระเข้ 100% หัวหอมนั้นมีกรดที่จะทำให้จุดด่างดำของคุณสีจางลง มันคุ้มที่จะได้ลอง ถ้าหากว่าคุณไม่มีเลมอนอยู่ที่บ้านน่ะนะ! ปอกหอมแดง หั่นเป็นชิ้น แล้วปั่นในเครื่องปั่น จากนั้นใช้สำลีก้อนจุ่มหอมแดงแล้วซับลงบนรอยดำ ทิ้งเอาไว้ 15 นาทีก่อนล้างออก การสัมผัสกับรังสียูวี เป็นหนึ่งในสาเหตุหลักๆ ที่ทำให้เกิดจุดด่างดำขึ้นได้ ไม่ว่าคุณจะมีรอยดำแบบไหน การอยู่กลางแดดนานเกินไปอาจทำให้มันแย่ลงได้ สำหรับการป้องกันนั้น การออกห่างจากรังสีตัวร้ายนี้เป็นวิธีที่ดีที่สุดในการป้องกันตัวคุณเองได้ ทำตามวิธีเหล่านี้เพื่อป้องกันผิวของคุณจากรังสียูวีที่มากเกินไป:  ทาครีมกันแดด แม้จะเป็นในช่วงฤดูหนาว ให้ทาครีมกันแดดที่มีค่า SPF 15 หรือสูงกว่านั้นลงบนใบหน้า ใส่หมวกและแว่นกันแดดเมื่อต้องเจอแสงแดดแรงๆ โดยตรง และทาครีมกันแดดชนิดเข้มข้น บริเวณที่เหลือของใบหน้าด้วย อย่าอบผิว การได้รับรังสียูวีโดยตรงถือเป็นอันตรายกับผิวของคุณได้ (และอาจส่งผลเสียกับอวัยวะภายในได้ด้วย) อย่าอาบแดด เมื่อผิวสีแทนของคุณจางหายไปแล้ว ก็จะยังทิ้งรอยด่างดำเอาไว้บนผิวของคุณ ถ้าหากว่าคุณมีรอยฝ้าเกิดขึ้นจากยาที่กินอยู่ คุณอาจสามารถกำจัดรอยด่างดำนี้ออกไปได้ด้วยการเปลี่ยนยาไปกินยาตัวอื่น ไปพบแพทย์แล้วปรึกษาถึงความตั้งใจของคุณ และดูว่าคุณมีผลข้างเคียงอะไรกับยาตัวใหม่หรือไม่ รอยด่างดำอาจเกิดจากการจัดการรักษาผิวหนังที่ไม่ถูกต้องเท่าไหร่ การศัลยกรรมพลาสติกหรือลอกผิวขั้นสูงอาจทำให้มีรอยด่างดำเกิดขึ้นก็ได้ ก่อนที่คุณจะรักษาผิวด้วยวิธีเหล่านี้ ให้หาข้อมูลจนกว่าจะมั่นใจว่าช่างหรือแพทย์นั้นมีประสบการณ์มากและมีประวัติที่ดี เมื่อคุณเป็นสิวบนใบหน้า อย่าไปกด ถู หรือแตะต้องมัน ยิ่งไปแตะมันมากเท่าไร มันยิ่งมีสิทธิ์กลายไปเป็นจุดด่างดำได้มากเท่านั้น จำไว้ว่ารอยด่างดำจะขึ้นมาหลังจากที่สิวหายไปนะ! ถ้าคุณมีรอยด่างดำบนผิวมาประมาณเดือนหรือสองเดือนแล้ว มันอาจอยู่ในผิวชั้นบนสุดไม่กี่ชั้นก็เป็นได้ คุณอาจกำจัดมันได้ง่ายๆ ด้วยการผลัดผิว การผลัดเซลล์ผิวเป็นขั้นตอนการกำจัดผิวหนังชั้นบนสุด เพื่อดึงผิวหนังชั้นใหม่ออกมาข้างนอก  หาน้ำยาทำความสะอาดที่มีสครับเล็กๆ ที่ช่วยขัดผิวชั้นบนสุดออกอย่างอ่อนโยนได้ หรือคุณจะทำมันขึ้นมาด้วยตัวเอง โดยการผสมอัลมอนด์ดิบป่น หรือข้าวโอ้ตป่นลงไปในน้ำยาทำความสะอาดที่ใช้เป็นประจำก็ย่อมได้ ใช้โดยการถูเป็นวงกลมบริเวณที่เกิดรอยด่างดำ เครื่องขัดผิวด้วยไฟฟ้าอย่างยี่ห้อ Clarisonic จะขัดผิวลึกลงไปอีกนิดหน่อยถ้าเทียบกับน้ำยาทำความสะอาดผิว มันจะขัดให้เซลล์ผิวที่ตายแล้วบนใบหน้าของคุณหลุดออกไปอย่างอ่อนโยน โดยสามารถหาซื้อได้ผ่านทางออนไลน์หรือร้านขายยา วิธีนี้มีทั้งแบบที่สั่งโดยแพทย์หรือไปซื้อเองที่ร้านขายยาก็ได้ มันจะบรรจุไปด้วยสาร AHA, BHA หรือกรดวิตามินเอ (เรทิโนอิก) ผลิตภัณฑ์ที่ประกอบไปด้วยกรดที่ต่างชนิดกันนี้ จะช่วยผลัดเซลล์ผิวชั้นบนสุดที่ตายแล้วออกไป ทำให้เซลล์ผิวหนังใหม่เจริญขึ้นมา แล้วผิวหนังจะกลับสู่สภาพเดิม การรักษาชนิดนี้มีไว้ใช้รักษารอยด่างดำทุกชนิดได้เลย  กรด AHA นั้นรวมถึงกรดไกลโคลิค กรดแมนเดลิค กรดซิตริก กรดแลคติค และกรดชนิดอื่นๆ ด้วย กรดเหล่านี้มักจะได้รับมาจากพืชผัก และอาหารชนิดอื่นๆ ได้อีกด้วย มันใช้ขัดผิวได้อย่างมีประสิทธิภาพสูง และยังอ่อนโยนสำหรับผู้ที่มีผิวที่บอบบางอีกด้วย กรด AHA สามารถพบได้ในเซรั่ม ครีม มอยส์เจอไรเซอร์ (ครีมให้ความชุ่มชื้นกับผิว) และผลิตภัณฑ์สำหรับผลัดเซลล์ผิวหนัง กรด BHA นั้นรู้จักกันอีกชื่อในชื่อกรดซาลิซิลิก เป็นส่วนประกอบที่พบได้ทั่วไปในยารักษาสิวและผิวหนังตามร้านขายยา กรดซาลิซิลิกนั้นสามารถพบได้ในครีม เซรั่ม ผลิตภัณฑ์ทำความสะอาดผิว และผลิตภัณฑ์สำหรับผลัดเซลล์ผิวหนัง กรดเรทิโนอิก นั้นรู้จักกันในชื่อ เทรทิโนอิน หรือเรติน-เอ กรดชนิดนี้สกัดมาจากวิตามินเอ เป็นสิ่งที่รักษาสิวและรอยด่างดำได้อย่างมีประสิทธิภาพที่สุด พบได้ในครีมและเจล โดยในประเทศสหรัฐอเมริกาต้องซื้อผ่านใบสั่งยาเท่านั้น แต่ในประเทศไทยสามารถหาซื้อตามร้านขายยาได้ด้วยตนเองเลย ถ้าหากว่าคุณกำลังมองหายาที่ซื้อได้ตามร้านขายยา ให้ลองหายาที่มีส่วนผสมดังต่อไปนี้: ไฮโดรควิโนน แตงกวา ถั่วเหลือง กรดโคจิก แคลเซียม กรดอะเซเลอิค หรืออาร์บูติน ถ้าการรักษาเพียงผิวนอกไม่ช่วยกำจัดรอยด่างดำของผิวคุณพอ คุณอาจต้องลอกผิว การลอกผิวคือการลอกกำจัดผิวชั้นนอกของคุณออกไปอย่างแท้จริง โดยมักจะมีกรดที่ได้อธิบายไว้ข้างต้นที่มีความเข้มข้นสูง ซึ่งแบ่งระดับความเข้มข้นได้สามระดับดังนี้: ต่ำ กลาง และสูง  การลอกผิวระดับต่ำ มักจะใช้ส่วนผสมของกรด AHA ด้วย กรดไกลโคลิคและกรดแลคติคถือเป็นส่วนผสมที่พบทั่วไป ได้รับการตัดสินว่าเป็นวิธีลอกผิวที่ได้ผลที่สุดสำหรับการกำจัดรอยด่างดำ การลอกผิวระดับกลาง มีส่วนผสมของกรดทีซีเอ หรือกรดไทคลอโรอะซีติค มีคำแนะนำมากมายในการใช้วิธีนี้สำหรับรอยด่างดำที่เกิดจากการทำร้ายของแสงแดด เพื่อผลลัพธ์ที่ดีที่สุด ควรลอกผิวแบบนี้เป็นประจำทุกๆ สองอาทิตย์ จนกว่ารอยดำจะหายไปทั้งหมด วิธีการลอกผิวนี้ไม่ค่อยแนะนำกับผู้ที่มีผิวค่อนข้างเข้ม เพราะมันอาจทำให้มีรอยดำเพิ่มมากขึ้นหลังจากที่ผิวหนังฟื้นสภาพแล้ว การลอกผิวระดับสูงนั้น มีฟีนอลหรือกรดคาบอลิคเป็นส่วนผสม มักใช้กับริ้วรอยลึกๆ บนใบหน้า แต่ก็สามารถใช้รักษาผลที่เกิดจากการทำร้ายจากแสงแดดได้เช่นกัน การลอกผิวด้วยฟีนอลนั้นเข้มข้นมาก และต้องใช้ยาชาในการลอกผิวนี้ มันอาจต้องใช้เวลาหลายเดือนเพื่อเห็นผลลัพธ์ หลังจากที่ผิวฟื้นฟูสภาพสมบูรณ์แล้ว ไมโครเดอมาเบรชั่นเป็นขั้นตอนการใช้คริสตัลที่ละเอียดมากๆ ในการ "เป่า" (การบรรจุลงเครื่องเป่าแล้วเป่าออกมา) เพื่อกำจัดรอยด่างดำออกจากผิวของคุณ ชั้นผิวใหม่จะเจริญเติบโตขึ้นมาแทนผิวที่ถูกกำจัดออกไป การรักษาด้วยวิธีนี้มักจะใช้เดือนละครั้ง ในช่วงเวลาหลายเดือน  ลองหาแพทย์ที่มากประสบการณ์ การขัดผิวอาจทำให้เกิดการระคายเคือง และทำให้ผลการเปลี่ยนสีผิวออกมาแย่ลง ถ้าผลออกมาผิดพลาด คุณอาจผิดหวังกับผลลัพธ์มากๆ เลยก็เป็นได้ ไม่ควรทำการไมโครเดอมาเบรชั่นบ่อยเกินไป เพราะผิวหนังของคุณก็ต้องการเวลาในการฟื้นฟูในขณะทำการรักษา การรักษาด้วยเลเซอร์ ที่เรียกอีกอย่างว่า เลเซอร์หน้าใส (Intense Pulsed Light : IPL) ใช้แสงแฟลชในการกำจัดรอยด่างดำที่เกิดจากเมลานีน บริเวณที่เม็ดสีผิวเข้มจะดูดซึมแสงเข้าไปและแตกละเอียดหรือระเหยหายไปนั่นเอง ร่างกายของคุณจะรักษาบริเวณรอยนั้นด้วยการสร้างสะเก็ดแผล และผลิตผิวใหม่ที่ไร้รอยด่างดำขึ้นมาแทนที่ การรักษาด้วยเลเซอร์นั้นได้ผลดีมาก แต่ก็มีราคาที่สูง และอาจรู้สึกเจ็บได้เช่นกัน  การรักษาด้วยเลเซอร์เป็นตัวเลือกที่ดีที่สุดเมื่อรอยด่างดำนั้นอยู่มานานเกินไป จุดด่างดำที่มีมาเป็นปีหรือนานกว่านั้นจะลึกลงไปภายในผิวหนัง และการรักษาเฉพาะที่นั้นจะไม่สามารถเข้าถึงลึกขนาดนั้นได้ ถ้าคุณมีผิวที่บางมาก การรักษาด้วยเลเซอร์เพียง 4 ถึง 5 ครั้งอาจทำให้รอยด่างดำหายไปอย่างสมบูรณ์เลยก็เป็นได้ เพราะรอยดำอาจเกิดจากปัจจัยที่แตกต่างกันหลายอย่าง การเรียนรู้ถึงความแตกต่างของมัน จะช่วยให้คุณรู้ว่าต้องกำจัดมันออกไปได้อย่างไร และนี่คือจุดด่างดำทั้งสามชนิด:   ขี้แมลงวัน. จะเป็นจุดสีดำจากการได้รับรังสียูวีจากแสงอาทิตย์ ร้อยละ 90 ผู้ที่มีอายุมากกว่า 60 ปีจะมีรอยดำชนิดนี้ แต่ผู้ที่อายุอ่อนกว่านั้นและต้องได้รับแสงอาทิตย์เป็นเวลานานก็เกิดจุดด่างดำชนิดนี้เป็นจำนวนมากเช่นกัน โดยจุดดำชนิดนี้จะโผล่ให้เห็นกระจัดกระจาย ไม่มีรูปแบบที่แน่นอน  ฝ้า. จุดสีดำชนิดนี้เกิดขึ้นจากฮอร์โมนที่แปรปรวน ผู้หญิงจะมีรอยด่างที่ชัดกว่าบนแก้ม เมื่อฮอร์โมนกำลังเปลี่ยนแปลง อย่างตอนที่กำลังตั้งครรภ์หรือในช่วงหมดประจำเดือน มันยังเป็นผลข้างเคียงจากยาคุมกำเนิดและการรักษาด้วยฮอร์โมน (ฮอร์โมนทดแทน) ด้วย และฝ้ายังเกิดได้จากความผิดปกติของต่อมไทรอยด์ได้อีกด้วย  รอยดำหลังผิวหนังอักเสบ. คือรอยดำที่จะเกิดขึ้นจากแผลบนผิวหนัง ซึ่งอาจเกิดจากโรคสะเก็ดเงิน แผลไฟไหม้ สิว และการดูแลรักษาผิวบางอย่างที่หนักกับผิวเกินไป เมื่อคุณรู้แล้วว่าคุณเป็นรอยดำแบบไหน คุณก็จะสามารถเลือกการรักษาและเปลี่ยนวิถีชีวิตเพื่อป้องกันไม่ให้เกิดรอยด่างดำขึ้นอีก ถามตัวเองว่าอะไรกันแน่ที่เป็นสาเหตุที่ทำให้เกิดจุดด่างดำขึ้น:  คุณอบผิวหรือไปอาบแดดบ่อยหรือไม่? ถ้าคุณมีแนวโน้มว่าจะได้สัมผัสแสงแดดเข้มข้น และไม่ได้ทากันแดดมากพอ นั่นอาจเป็นสาเหตุก็ได้ การรักษาแบบเฉพาะและการหลีกเลี่ยงแสงแดดคือวิธีที่ดีที่สุดในการกำจัดรอยดำชนิดนี้ไป ช่วงนี้คุณสภาวะทางการแพทย์ที่ต้องใช้ยารักษาอยู่หรือเปล่า? คุณกำลังตั้งครรภ์ คุมกำเนิด หรือกินยาฮอร์โมนอยู่หรือไม่? เป็นไปได้ที่คุณอาจมีไฝ มันยากที่จะรักษา แต่ก็มีบางวิธีที่จะทำให้มันเปลี่ยนไป คุณเคยมีสิวอักเสบ เคยทำศัลยกรรมพลาสติก หรือเคยมีโรคทางผิวหนังเรื้อรังหรือไม่? คุณอาจมีรอยดำที่เกิดขึ้นหลังจากผิวหนังอักเสบ ซึ่งมักจะเกิดขึ้นจากการรักษาเฉพาะที่ และหายไปเองเมื่อถึงเวลา แพทย์ผิวหนังจะมีโคมไฟแว่นขยายแบบพิเศษ ใช้ส่องที่ผิวหนังของคุณ เพื่อดูถึงสาเหตุและชนิดของรอยด่างดำบนผิวหนัง นอกจากการตรวจร่างกายแล้ว แพทย์จะถามคำถามเกี่ยวกับการใช้ชีวิตของคุณ เพื่อวิเคราะห์ว่าเกิดอะไรขึ้น แพทย์ผิวหนังจะแนะนำการดูแลรักษาผิวที่ดีที่สุด เพื่อรักษาจุดด่างดำที่คุณมีอยู่ และเพื่อป้องกันไม่ให้มันเกิดขึ้นอีก  เพราะจุดด่างดำเป็นโรคทั่วไปที่หลายๆ คนต้องการการรักษา ฉะนั้นจึงมีผลิตภัณฑ์และการรักษาหลายอย่างที่โฆษณาว่ารอยด่างดำเหล่านี้จะหายไปอย่างรวดเร็ว ควรพบแพทย์ผิวหนังเพื่อช่วยแนะนำให้ว่าส่วนผสมใดที่ได้ผล และแบบไหนที่จะไม่ได้ผล  การรักษาจุดด่างดำดีๆ บางที่อาจต้องใช้ใบสั่งยาก่อนเท่านั้น ซึ่งนั่นก็เป็นอีกเหตุผลที่ดีที่ควรพบแพทย์ผิวหนังก่อน เพื่อการรักษาที่ดียิ่งขึ้น และสุดท้าย มันเป็นสิ่งสำคัญที่ต้องคิดว่าพวกไฝหรือมะเร็งผิวหนังชนิดอื่นๆ อาจพัฒนาขึ้นจากรอยด่างดำสักจุดหนึ่งหรือหลายจุดของคุณได้ การไปตรวจร่างกายทุกๆ ปีเป็นวิธีสำคัญที่จะหามะเร็งก่อนที่มันจะลุกลามไปได้
ขัดถูผิวด้วยซิตรัส. ลองใช้วิตามินอี. หั่นมะละกอออกเป็นชิ้น. ใช้ว่านหางจระเข้. ลองใช้หอมแดง. จำกัดการรับแสงแดด. เปลี่ยนยาของคุณ. ระวังการรักษาผิวหนังโดยผู้เชี่ยวชาญ. อย่าเอามือไปจับหน้า. เริ่มด้วยการผลัดเซลล์ผิว. ลองใช้การรักษาด้วยกรดเฉพาะที่. ตัดสินใจลอกผิวทางเคมี. ลองใช้ไมโครเดอมาเบรชั่น. ศึกษาการรักษาด้วยเลเซอร์. เรียนรู้ความแตกต่างของรอยด่างดำแต่ละชนิด. ดูว่าอะไรเป็นสาเหตุของการเกิดจุดด่างดำ. ไปพบแพทย์ผิวหนังเพื่อการวินิจฉัยโรค.
https://www.wikihow.com/Get-Rid-of-Dark-Spots-on-Your-Face https://www.wikihow.com/Get-Rid-of-Dark-Spots-on-Your-Face https://www.wikihow.com/Get-Rid-of-Dark-Spots-on-Your-Face https://www.wikihow.com/Get-Rid-of-Dark-Spots-on-Your-Face
Trying Home Remedies Preventing More Dark Spots from Forming Using Proven Treatments Finding the Cause